"'n Stil, warm Sondagmiddag | A hot Sunday afternoon..." by Maree Clarkson | Redbubble
'n Stil, warm Sondagmiddag | A hot Sunday afternoon...
Ink sketch and colour wash on DalerRowney 200gsm .Dis 'n stil, 'n warm Sondagmiddag in die hotel op Klawer. Die vlaktes wens vir 'n bietjie wind. Miskien selfs eendag 'n flentertjie reën. Maar dis veertig grade en die son regeer soos 'n genadelose diktator. Daar is nie 'n siel op straat nie. Hier weet die siele al om weg te bly as dit veertig grade is. Hier weet siele instinktief om versigtig te wees vir warm plekke. Dis 'n goeie ding om te weet. Ja, die siele kruip weg. Daarom dat die son vandag alleen op straat is. Niemand saam met hom nie. Want hy kan wreed wees, veral as jy net jou eie skaduwee het om in te skuil. Die ander skaduwees het al geleer, bly uit die strate uit. Hier kom jy eers ná donker uit. Kom doen jou ding in die maanskyn. Of miskien in die reën. Daar kom dalk eendag weer 'n bietjie reën..Dis stil. En dis warm. Die hotel wens heimlik vir 'n rol in 'n Wilde Weste-fliek. Hy oefen al jare. In die son. In die dorre son. En met die stories wat hy aand na aand in sy kroeg hoor en sien, weet hy hy is gereed. Hy ken die lewe. Hy ken al die hartseer stories. Die manne kom. En hier kom praat hulle. Die wat nie stil is nie. Want hulle kom sit eenkant. En hulle vertel hul stories sonder om te praat. Dis hoe dit hier is.- Uittreksel uit "laaste sê" deur Koos van der Merwe in die Junie 2012 uitgawe van Sarie tydskrif, Suid Afrika
A hot, 40℃ Sunday afternoon in Klawer, just outside the slightly bigger towns of Vredendal and Vanrhynsdorp, high in the nether reaches of the Western Cape (South Africa). This little corridor of unusualness doesn't seem to belong to either the Western Cape or the Northern Cape, South Africa, and except for the accompanying mountains; it has a life and look of its own.